Аҟәатәи аҳаирбаӷәаза иаҵанакуа аҳаирқалақь амазара Гәылрыԥшь араион иаҭоуп
© Sputnik / Томас Тхайцук Сессия Парламента
© Sputnik / Томас Тхайцук
Аҟәатәи аҳаирбаӷәаза иазгәаҭоу аиҭашьақәыргылара ашьҭахь сааҭк аҩнуҵҟа 400-ҩык, шықәсык аҩнуҵҟа х-миллионҩык рҟынӡа апассаџьырцәа аднакылар алшоит.
АҞӘА, ԥхынҷкәын 28 – Sputnik, Бадраҟ Аҩӡба. Аԥсны Аминистрцәа реилазаара ақәҵара аднакылеит Аҟәатәи аҳаирбаӷәаза иаҵанакуа аҳаирқалақь иатәу еиҭаҵуеи еиҭамҵуеи амал Гәылрыԥшь араион иаҭазарц.
Ари Аԥсни Урыстәылеи рыбжьара аҳаиреимадара аиҭашьақәыргылараз апроект анагӡара аҳәаақәа ирҭагӡоу уснагӡатәуп.
"Аусутә гәыԥ аусурақәа мҩаԥнагеит. Инхарҭатәуи инхарҭатәыми амазара - ахәыҷбаҳчақәа, анхарҭаҩнқәа, ауадарацәа змоу аҩнқәа, адәқьанқәа, иахьазы инханы иҟоу аргыларақәа зегьы рсиа апроект иацуп. Шәақәшаҳаҭхозар уи Гәылрыԥшь араион ахадара иаҳҭоит", - ҳәа иҳәеит Аԥсны Аҳәынҭмазараз Аилак ахантәаҩы Беслан Кәыбраа.
Иара иҳәеит аргыларақәа араион аҭараз аӡбра асоциалтә блок аинвестор ибӷа иқәымларц азы шакәу.
20 Ԥхынҷкәын 2022, 15:30
"Аргыларақәеи адгьылҵакыреи араион ахадарахь ииасуеит. Араҟа адгьыл рацәа аҵакуп", - ҳәа иҳәеит Аилак ахантәаҩы.
Аԥыза-министр Александр Анқәаб инаҵшьны иазгәеиҭеит Аилк аусура ҭбаа шымҩаԥнагаз.
"Аҳаирбаӷәаза аусура ианалагалак еилкаахоит аҿиара зеиԥшрахо. Ҳәарада аусуцәа анхарҭақәа рҭахуп, уи инадҳәаланы иаҭаххоит ахәыҷбаҳчақәа, ашкол, ахәаахәҭратә хыбрақәа. Урҭ зегь ҟалоит. Азин аганахь ала ари адокумент аҵакы амоуп", - ҳәа иҳәеит иара.
Аԥыза-министр иазгәеиҭеит адокументқәа ҩаӡара ҳаракыла ишеиҿкаатәу, ус анакәымха аекспертиза ишзахымсуа.